

 Kiltatiedote EXTRA 2024

Maanpuolustuskiltojen liitto ry
Yhdistää-Tukee-Vaikutta

1. **Nimittämistoimikunta perustetaan**

Maanpuolustuskiltojen liiton hallitus on päättänyt muodostaa nimittämistoimikunnan valmistelemaan tulevia liittovaltuusto- ja liittokokouksissa tehtäviä henkilövalintoja. Toimikunnan vahvuus on puheenjohtaja ja neljä jäsentä (1+4) jäsenkilloista.

Liiton hallitus on kutsunut toimikunnan puheenjohtajaksi **Matti Mikkosen** Karjalan Prikaatin Killasta ja pyytää nyt killoilta esityksiä toimikunnan jäseniksi.

Esitykset ehdokkaista, joissa luonnehditaan myös jäsenen toimintaa killassa, pyydetään toimittamaan sähköpostilla **maanantain 16.9.2024 kuluessa** osoitteeseen mpkltoiminnanjohtaja@mpkl.fi

 Liittohallitus käsittelee toimikunnan kokoonpanoa kokouksessaan 18.9.2024.

**2. Liittovaltuuston kokous lähestyy**Maanpuolustuskiltojen liitto ry:n liittovaltuusto kokoontuu syyskokoukseen Helsingissä **lauantaina 16.11.2024** **klo 13.00-15.00**. Ilmoittautuminen ja lounas ennen kokousta 11.30-13.00. Ostrobotnia-rakennuksen Bottalla Helsingin Etu-Töölössä. Kutsut, ilmoittautumislinkki ja kokousasiakirjat lähetetään myöhemmin liittovaltuutetuille.

Uusien sääntöjen mukaan liittovaltuusto pitää vuosittain kaksi varsinaista kokousta. Kevätkokous pidetään huhti-toukokuun aikana ja **syyskokous** pidetään loka-marraskuun aikana.

Kiltoja pyydetään huomioimaan, että liittovaltuuston kokouksessa muiden asioiden lisäksi käsitellään muut liittohallituksen esittämät sekä piirien, jäsenyhdistysten tai henkilöjäsenten asiat. Näistä tulee olla **kirjallinen esitys viimeistään** **syyskuun 15. päivään mennessä** liittohallitukselle.

**Liittovaltuuston syyskokouksessa** käsitellään seuraavat asiat, alla olevassa järjestyksessä:

1) Liittovaltuuston puheenjohtaja tai hänen ollessa estyneenä jompikumpi liittovaltuuston

varapuheenjohtajista avaa kokouksen;

2) Valitaan kokouksen sihteeri ja kaksi pöytäkirjantarkastajaa;

3) Valitaan liittovaltuuston varapuheenjohtajat seuraavaksi kaksivuotiskaudeksi;

4) Valitaan liittohallituksen ensimmäinen varapuheenjohtaja seuraavaksi

kaksivuotiskaudeksi. Liittohallituksen varapuheenjohtaja valitaan eri vuonna kuin

liittohallituksen puheenjohtaja;

5) Valitaan liittohallituksen jäsenet erovuoroisten tilalle;

6) Valitaan seuraavaksi toimintakaudeksi yksi tilintarkastaja ja yksi varatilintarkastaja;

7) Vahvistetaan seuraavan toimintavuoden toimintasuunnitelma;

8) Vahvistetaan liiton jäsenmaksun suuruus ja sen suorittamisaika;

9) Vahvistetaan seuraavan toimintavuoden talousarvio;

10) Käsitellään muut liittohallituksen esittämät sekä piirien, jäsenyhdistysten tai

henkilöjäsenten viimeistään syyskuun 15. päivään mennessä liittohallitukselle kirjallisesti liittovaltuuston käsiteltäviksi esittämät asiat.

1. **Syksyn kiltaristiesitykset**

Maanpuolustuskiltojen liiton palkitsemisjärjestelmän 6.12. eli syksyn jakoon tehtävät kiltaristiesitykset tehdään sähköisessä Teams-järjestelmässä **15.10.2024 mennessä**.

Esityksiä tehdessä pyydetään huomioimaan liiton palkitsemissäännöt.

**Muuta huomioitavaa loppuvuodelle**

Killan toimihenkilöiden tulee ylläpitää ajankohtaiset toimihenkilö- ja yhteystiedot Maanpuolustusrekisterissä sekä mielellään liiton kotisivuilla jäsenyhdistysluettelossa.
Käyttäjätunnuksia jäsenrekisteriin saa liiton jäsensihteeriltä, Joel Eklundilta:
jasenasiat@mpkl.fi.
Huomioikaa jo tässä vaiheessa alkuvuoden jäsenmaksun suuruuden ilmoittaminen **oikea-aikaisesti Teams-alustan kautta** (1.12.2024-30.1.2025).

Maanpuolustuskiltojen liitto ry

Anu Johansson

Viestintäsihteeri

Döbelninkatu 2

00260 HELSINKI

Tel +358 40 554 8805